钦定古今图书集成/理学汇编/经籍典/第139卷 > 《汉韩婴诗外传三》 > 《谷风》
## 钦定古今图书集成/理学汇编/经籍典/第139卷 > 《汉韩婴诗外传三》 > 《谷风》

宋玉因其友见楚襄王，襄王待之无以异，乃让其友。
友曰：“夫姜桂因地而生，不因地而辛；女因媒而嫁，不
因媒而亲。子之事王未耳，何怨于我？”宋玉曰：“不然。昔
者齐有狡兔，尽一日而走五百里，使之瞻见指注，虽
良狗犹不及狡兔之尘，若摄缨而纵绁之瞻见指注
与？《诗》曰：‘将安将乐，弃予如遗’。”